நையோபியம் ஆக்சலேட்டு

நையோபியம் ஆக்சலேட்டு (Niobium oxalate) Nb(HC2O4)5 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். நையோபியத்தின் ஆக்சலேட்டு உப்பாகக் கருதப்படும் இது நிறமற்று ஒற்றைச் சரிவச்சுப் படிகங்களாகத் தோன்றுகிறது. நடுநிலையான நையோபியம் ஆக்சலேட்டு இதுவரை தயாரிக்கப்படவில்லை.

அணைவுச் சேர்மங்கள்
நையோபியம்(V) அயனி ஐதராக்சி அமிலங்கள் மற்றும் ஆக்சாலிக் அமிலத்துடன் கூடி அணைவுச் சேர்மங்களைத் தருகிறது. நையோபியத்துடன் டார்டாரிக் அமிலம் உருவாகும் உப்பை விட இது சிக்கலானதாகும். டாண்ட்டலத்தில் இப்போக்கு எதிராக இருக்கும். 125° செல்சியசு வெப்பநிலையில் NH4[NbO(C2O4)2(H2O)2]·3H2O தண்ணீரை இழக்கத் தொடங்கி 630° செல்சியசு வெப்பநிலையில் முழுமையாக சிதைவடைந்து நையோபியம் பெண்டாக்சைடு உருவாகிறது. இதை சோடியம் சிட்ரேட்டுடன் சேர்த்து 650 பாகை செல்சியசு வெப்பநிலைக்கு சூடுபடுத்தினால் சோடியம் நையோபெட்டு கிடைக்கும்.

Rb3[NbO(C2O4)3]·2H2O ஒரு நிறமற்ற படிகமாகும். இதில் [NbO(C2O4)3]3- எதிர்மின் அயனி உள்ளடங்கியுள்ளது. Sr3[NbO(C2O4)3]2·8H2O என்ற சேர்மத்திலும் அதே எதிர்மின் அயனி அடங்கியுள்ளது. 200 பாகை செல்சியசு வெப்பநிலையில் இது நீரிலியாக மாறுகிறது. 260° செல்சியசு வெப்பநிலையில் சிதைவடையத் தொடங்குகிறது. 875° செல்சியசு வெப்பநிலையில் இசுட்ரோன்சியம் கார்பனேட்டாக (SrCO3) இசுட்ரோன்சியம் நையோபேட்டாகவும் (SrNb2O6) சிதைகிறது.

மேற்கோள்கள் 

நையோபியம் சேர்மங்கள்
ஆக்சலேட்டுகள்